Irbenieki

Irbenieki ir skrajciems Krustpils pagasta dienvidaustrumos, Jēkabpils—Vilkukroga—Antužu ceļa labajā pusē, uz austrumiem no Darvasbrenčiem.  

Ciema teritorijā atrodas Irbenieku kapi.

 Ciema rašanās 
Pirmo reizi Irbenieki rakstos minēti 1618. gadā, kad četras Irbenieku mājas nodotas Krustpils baznīcas īpašumāSkujiņš, K. Krustpils draudze. Krustpils baznīcas 100 gadus pastāvēšanas svētku piemiņai. Rīga: K.Brēķa kristīgu grāmatu apgāds, 1925. 80.lpp., tādējādi cilvēki kļuvuši par mācītāju dzimtļaudīm. 1824. gada 19. jūnijā Krustpils pils barona Korfa dēla kristībās  Krustpils baznīcā piedalījās 18 Krustpils draudzes zemnieki, no kuriem bija arī Irbenieku Jānis.Skujiņš, K. Krustpils draudze. Krustpils baznīcas 100 gadus pastāvēšanas svētku piemiņai. Rīga: K.Brēķa kristīgu grāmatu apgāds, 1925. 29.lpp.  

Pēc tautas skaitīšanas datiem 1897. gadā Irbeniekos bijuši 9 māju saimnieki ar 62 cilvēkiem saimēs. Galvenais ģimeņu iztikas avots bija lauksaimniecība. 1906. gadā sādžai "Ирбеники" zemes platība bijusi 190 desetīnas ar deviņām  sētām, kurās dzīvojuši 62 cilvēki. 1935. gada tautas skaitīšana parāda, ka bijuši 14 māju saimnieki. 1943. gada tautas skaitīšanas dokumenti uzrāda  16 mājas ar 51 iedzīvotāju. 

2009. gadā Irbeniekos dzīvojuši 34 iedzīvotājiwww.vietvardi.lgia.gov.lv un bija mājas: Āboli, Bērzi, Eglītes, Irbenieki 1, Irbenieki 3, Līkupirbenieki, Noras, Riekstiņi, Strautiņi, Viļņi, Vītolu Irbenieki.Avotiņa Ruta. Krustpils pagasts. Rīga, 2012. 158.-161.lpp.

 Atsauces 

Kategorija:Irbenieki